**Ce esti, de la mine ce vrei? (dintr-un volum in lucru)**

*Daniela Achim Harabagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-ai înlănțuit cu privirea,

Ce-o simt peste tot,

M-ai încătușat

În strânsoarea brațelor tale

Trimisă pe aripi de ploi,

Ca într-un joc hipnotic,

M-ai prins, departe de noi.

E asta oare iubirea,

Iubirea nebună și dorul hulpav,

Desprinse din gloata comună

Sau oarbă himeră

Venită din gândul bolnav?

Ce ești, de la mine ce vrei?

Nu pot măsura timpul și nici floarea de tei.

Ce straniu pariu și cu ce zei

Ce miza - ați jucat, de gândul de la mine

Nu poți să ți-l iei,

De-ți simt îmbrățișarea

Și-n in firul de păr,

Ce-mi tulbură și somnul și starea?

Ce esti, de la mine ce vrei?